मिशन: इम्पॉसिबल - डेड रेकनिंग पार्ट वन
मिशन: इम्पॉसिबल - डेड रेकनिंग पार्ट वन (अंग्रेज़ी: Mission: Impossible – Dead Reckoning Part One) 2023 की अमेरिकी जासूसी एक्शन फिल्म है, जिसका निर्देशन किया है क्रिस्टोफर मैकक्वेरी ने, फिल्म की पटकथा उन्होंने एरिक जेंडरसन के साथ मिलकर लिखी थी। यह मिशन: इम्पॉसिबल - फॉलआउट (2018) की अगली कड़ी और मिशन: इम्पॉसिबल फिल्म श्रृंखला की सातवीं किस्त है। इसमें टॉम क्रूज़ ने एथन हंट की भूमिका निभाई है, साथ ही हेली ऐटवेल, विंग रेम्स, साइमन पेग, रेबेका फर्ग्यूसन, वैनेसा किर्बी, एसाई मोरालेस, पोम क्लेमेंटिएफ़, मारिएला गैरिगा और हेनरी ज़ेर्नी सहित कलाकारों की एक टोली है। फिल्म में, हंट और उसकी आईएमएफ टीम का सामना एक शक्तिशाली दुष्ट एआई "द एंटिटी" से होता है, और इसे गलत हाथों में जाने से रोकने के लिए लड़ते हैं।